Riisii: yimɓe njeenayo toŋanaama Erop e USA, jeye maɓɓe falaama
Saakitaama ñannde :
Ɓee hooreeɓe riisinaaɓe njeenayo ɓe Bruksel e Washington yaggini, no toŋŋanaa huutorde jawle maɓɓe walla maraaɗi maɓɓe wonɗi Amerik e Orop. E hiɓɓe toŋanaa naatugol e ɗen leyɗe kadi.
E alarba, Peskov wowloowo e innde laamu Riisii holluno wonnde ɓe jaɓaali ɗee yagginaaɗe. O wi’i: Ɗum ko huunde ɓeydaynde bonnugol huuwondiral hakkunde Riisii e Eropnaaɓe e Ameriknaaɓe. Huuwondiral ngal kelɗaano hakkunde maɓɓe, gila law, sabu anngal nantondiral maɓɓe e piile mawɗe aduyankooje goɗɗe. E bi’ol makko Riisii kañun kadi fodii ƴettugol pehe yottorɗe.
O ñaawii ngol tuumol wi’ugol ko sewisi FSB toppitiiɗo ndenaangu ñaamini poson Navalny ko huunnde hulɓiniinde.
E talaata feƴƴunde, Jagorngal riisinaaɓe halfinaangal huuwondiral hakkunde Riisii e leyɗe janane, holluno e nder ɓatakuru wonnde, Amerik ukkitike e alhaliiji leyedi maɓɓe. O wi’i: ɓe hiway e ɓe daranto nafooreeje maɓɓe ɗen.
Nangugol Navalny wonii sabu seppooji ɗuuɗuɗi. Ko timmu yimɓe ujune sappo e go’o nanngaama e battane majji. Mojoɓere Erop (EU) e USA no torii yo Navalny accite ko yaawi sut.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn